**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PARDUODAMŲ SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ, JŲ DALIŲ SĄRAŠO PATVIRTINIMO**

2018 m. gruodžio 20 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktu, Plungės rajono savivaldybės taryba nusprendžia:

1. Patvirtinti parduodamų Savivaldybės būstų ir pagalbinio ūkio paskirties pastatų, jų dalių sąrašą (sąrašas – sprendimo priede).
2. Pripažinti netekusiais galios Plungės rajono savivaldybės tarybos 2016 m. birželio 30 d. sprendimą Nr. T1-176 „Dėl parduodamų Savivaldybės būstų ir pagalbinio ūkio paskirties pastatų sąrašo patvirtinimo“ kartu su jį keitusiais sprendimais.

Savivaldybės meras

SUDERINTA:

Administracijos direktorius Gintaras Bagužis

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytojas Algirdas Eidukaitis

Sprendimą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO IR TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PARDUODAMŲ SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ, JŲ DALIŲ SĄRAŠO PATVIRTINIMO“**

2018 m. gruodžio 6 d.

Plungė

**1. Parengto sprendimo projekto tikslas.** Šio sprendimo projekto tikslas - patvirtinti parduodamų Savivaldybei nuosavybės teise priklausančių būstų ir pagalbinio ūkio paskirties pastatų bei jų dalių sąrašą.

**2. Teisės akto projekto esmė**, **rengimo priežastys ir motyvai.** Įsigaliojus Lietuvos Respublikos paramos būstui įsigyti ar išsinuomoti įstatymui (toliau – Įstatymas) nuo 2015 m. sausio 1 d., savivaldybės būstai ir pagalbinio ūkio paskirties pastatai gali būti parduodami už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas. Šiuo sprendimo projektu yra teikiamas tvirtinti parduodamų Savivaldybės būstų ir pagalbinio ūkio paskirties pastatų, jų dalių sąrašas. Į sąrašą yra įtraukti būstai ir pagalbinio ūkio paskirties pastatai, kuriuos Savivaldybės nuomininkai Įstatymo nustatyta tvarka turės galimybę įsigyti (pirkti). Sprendimo projektu siūloma patvirtinti naują sąrašą, nes nuo 2016 metų buvo atlikta pakeitimų (parduoti Savivaldybės būstai, pakeistos nuomos sąlygos). Galimybė rengti sprendimus dėl Savivaldybės būstų ir pagalbinio ūkio paskirties pastatų pardavimo bus tik po to, kai bus patvirtintas sąrašas.

**3. Dabartinis sprendimo projekte aptariamų klausimų reguliavimas.** Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punkte nustatyta, kad savivaldybės taryba priima sprendimą dėl būsto pardavimo ir sudaro parduodamų savivaldybės būstų ir pagalbinio ūkio paskirties pastatų sąrašą.

**4. Laukiami rezultatai**. Patvirtinus parduodamų Savivaldybės būstų ir pagalbinio ūkio paskirties pastatų sąrašą, bus sudarytos sąlygos Savivaldybės būstų nuomininkams, pateikus prašymą, įsigyti nuomojamus būstus ir pagalbinio ūkio paskirties pastatus asmeninės nuosavybės teise, o Savivaldybei - gauti pajamų į Savivaldybės biudžetą.

**5. Priėmus sprendimą, galimos pasekmės** (tiek teigiamos, tiek neigiamos). Nėra.

**6. Lėšų poreikis (jeigu teisės aktui įgyvendinti reikalingos lėšos).** Sprendimui įgyvendinti lėšos nereikalingos.

**7. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Patvirtinus sąrašą, Savivaldybės būsto nuomininkai galės įsigyti nuomojamus būstus už rinkos kainą, o Savivaldybė gaus pajamų į biudžetą.* | *Nenumatomas* |
| *Socialinei aplinkai* | *Už parduotų Savivaldybės būstų lėšas bus plečiamas Socialinio būsto fondas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja vyr. specialistė Neringa Žilienė